CELEX: 32020D0050
Language: da
Date: 2020-01-21 00:00:00
Title: Kommissionens gennemførelsesafgørelse (EU) 2020/50 af 21. januar 2020 om ændring af gennemførelsesafgørelse (EU) 2019/919 om harmoniserede standarder for fritidsfartøjer og personlige fartøjer, der er udarbejdet til støtte for Europa-Parlamentets og Rådets direktiv 2013/53/EU for så vidt angår identifikation af mindre skibe, kodningssystem, skrogkonstruktion og materialedimensionering for enkeltskrog

22.1.2020   
               
               
                  DA
               
               
                  Den Europæiske Unions Tidende
               
               
                  L 17/3
               
            
         KOMMISSIONENS GENNEMFØRELSESAFGØRELSE (EU) 2020/50
         af 21. januar 2020
         om ændring af gennemførelsesafgørelse (EU) 2019/919 om harmoniserede standarder for fritidsfartøjer og personlige fartøjer, der er udarbejdet til støtte for Europa-Parlamentets og Rådets direktiv 2013/53/EU for så vidt angår identifikation af mindre skibe, kodningssystem, skrogkonstruktion og materialedimensionering for enkeltskrog
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 14 i Europa-Parlamentets og Rådets direktiv 2013/53/EU (2), formodes produkter, der er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de krav, der er omfattet af disse standarder eller dele deraf, jf. artikel 4, stk. 1, i direktiv 2013/53/EU og bilag I til nævnte direktiv.
                  
               
                     (2)
                  
                  
                     Ved Kommissionens gennemførelsesafgørelse C(2015) 8736 (3) anmodede Kommissionen CEN/Cenelec om at udarbejde, revidere og færdiggøre arbejdet vedrørende harmoniserede standarder til støtte for direktiv 2013/53/EU og forholde sig til de strengere væsentlige krav i artikel 4, stk. 1, i direktiv 2013/53/EU og bilag I til nævnte direktiv sammenlignet med Europa-Parlamentets og Rådets ophævede direktiv 94/25/EF (4).
                  
               
                     (3)
                  
                  
                     Særligt blev CEN/Cenelec anmodet om at vedtage nye standarder for vandfartøjsidentifikation, for hvilke de væsentligste krav er fastsat i bilag I, del A, punkt 2.1, til direktiv 2013/53/EU. CEN/Cenelec blev også anmodet om at tage behørigt hensyn til emner, der er genstand for gennemførelsesretsakter i henhold til artikel 49 i direktiv 2013/53/EU, for at undgå overlappende krav.
                  
               
                     (4)
                  
                  
                     På grundlag af anmodningen i gennemførelsesafgørelse C(2015) 8736 udfærdigede CEN standard EN ISO 10087:2019 Mindre skibe — Fartøjsidentifikation — Kodningssystem.
                  
               
                     (5)
                  
                  
                     Kommissionen har sammen med CEN vurderet, hvorvidt standard EN ISO 10087:2019 udfærdiget af CEN er i overensstemmelse med anmodningen i gennemførelsesafgørelse C(2015) 8736, og hvorvidt den er i overensstemmelse med gennemførelsesretsakter vedtaget i medfør af artikel 49 i direktiv 2013/53/EU.
                  
               
                     (6)
                  
                  
                     Kommissionens gennemførelsesforordning (EU) 2017/1 (5) vedtaget i medfør af artikel 49, stk. 1, litra c), i direktiv 2013/53/EU indeholder bestemmelser om vandfartøjsidentifikation, navnlig minimumsregler for proceduren for tildeling og administration af den unikke fabrikantkode.
                  
               
                     (7)
                  
                  
                     I standard EN ISO 10087:2019 fastsættes der oplysninger om vandfartøjets identifikationsnummer med hensyn til størrelse og permanent mærkning, sted, kopi af identifikationsnummer, tidspunkt for mærkning og visningsformat. Standarden opfylder kravene til sammensætning af vandfartøjets identifikationsnummer, jf. artikel 3 i gennemførelsesforordning (EU) 2017/1.
                  
               
                     (8)
                  
                  
                     Ved gennemførelsesafgørelse C(2015) 8736 anmodedes CEN/Cenelec ligeledes om at revidere de standarder, hvis referencer er offentliggjort i Den Europæiske Unions Tidende C 87 af 13. marts 2015.
                  
               
                     (9)
                  
                  
                     På grundlag af anmodningen i gennemførelsesafgørelse C(2015) 8736 udfærdigede CEN standard EN ISO 12215-5:2019 Mindre skibe — Skrogkonstruktion og materialedimensionering — Del 5.
                  
               
                     (10)
                  
                  
                     Kommissionen har sammen med CEN vurderet, hvorvidt standard EN ISO 12215-5:2019 udarbejdet af CEN er i overensstemmelse med anmodningen i gennemførelsesafgørelse C(2015) 8736.
                  
               
                     (11)
                  
                  
                     Standard EN ISO 12215-5:2019 vedrører de vigtigste krav i bilag I, del A, punkt 3.1, til direktiv 2013/53/EU og fastsætter oplysninger om dimensionerende tryk for enkeltskrog, dimensionerende spændinger og bestemmelse af materialedimensioner.
                  
               
                     (12)
                  
                  
                     Standard EN ISO 10087:2019 og standard EN ISO 12215-5:2019 opfylder de krav, de har til formål at dække, og som er fastsat i artikel 4, stk. 1, i direktiv 2013/53/EU og bilag I, del A, punkt 2.1 og 3.1 til samme direktiv. Derfor bør referencerne for de nævnte standarder offentliggøres i Den Europæiske Unions Tidende.
                  
               
                     (13)
                  
                  
                     Standard EN ISO 12215-5:2019 skal erstatte standard EN ISO 12215-5:2018. Det er derfor nødvendigt at tilbagetrække referencen for standard EN ISO 12215-5:2018 fra Den Europæiske Unions Tidende.
                  
               
                     (14)
                  
                  
                     For at give fabrikanterne tilstrækkelig tid til at forberede sig på anvendelsen af standard EN 12215-5:2019 er det nødvendigt at udskyde tilbagetrækningen af referencen for den standard, som erstattes indtil den 30. juni 2021.
                  
               
                     (15)
                  
                  
                     Referencerne for de harmoniserede standarder, der er udarbejdet til støtte for direktiv 2013/53/EU, er offentliggjort i Kommissionens gennemførelsesafgørelse (EU) 2019/919 (6). For at sikre, at referencerne for de harmoniserede standarder, der er udarbejdet til støtte for direktiv 2013/53/EU, er angivet i en og samme retsakt, bør referencerne for standard EN ISO 10087:2019 og standard EN ISO 12215-5:2019 opføres i bilag I til nævnte gennemførelsesafgørelse, og referencen for standard EN ISO 12215-5:2018 bør udgå af bilaget.
                  
               
                     (16)
                  
                  
                     Gennemførelsesafgørelse (EU) 2019/919 bør derfor ændres.
                  
               
                     (17)
                  
                  
                     Overholdelsen af en harmoniseret standard medfører en formodning om overholdelse af de relevante væsentlige krav i Unionens harmoniseringslovgivning fra datoen for offentliggørelsen af referencen til en sådan standard i Den Europæiske Unions Tidende. Nærværende afgørelse bør derfor træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            Bilag I til gennemførelsesafgørelse (EU) 2019/919 ændres som anført i bilaget til nærværende afgørelse.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
            Bilagets punkt 1 anvendes fra den 1. juli 2021.
         
         
            Udfærdiget i Bruxelles, den 21. januar 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 316 af 14.11.2012, s. 12.
         
            (2)  Europa-Parlamentets og Rådets direktiv 2013/53/EU af 20. november 2013 om fritidsfartøjer og personlige fartøjer og om ophævelse af direktiv 94/25/EF (EUT L 354 af 28.12.2013, s. 90).
         
            (3)  Kommissionens gennemførelsesafgørelse C(2015) 8736 af 15. december 2015 om en anmodning om standardisering til Den Europæiske Standardiseringsorganisation og Den Europæiske Komité for Elektroteknisk Standardisering for så vidt angår fritidsfartøjer og personlige fartøjer til støtte for Europa-Parlamentets og Rådets direktiv 2013/53/EU af 20. november 2013 om fritidsfartøjer og personlige fartøjer og om ophævelse af direktiv 94/25/EF.
         
            (4)  Europa-Parlamentets og Rådet direktiv 94/25/EF af 16. juni 1994 om indbyrdes tilnærmelse af medlemsstaternes love og administrative bestemmelser om fritidsfartøjer (EFT L 164 af 30.6.1994, s. 15).
         
            (5)  Kommissionens gennemførelsesforordning (EU) 2017/1 af 3. januar 2017 om procedurer for vandfartøjsidentifikation i overensstemmelse med Europa-Parlamentets og Rådets direktiv 2013/53/EU om fritidsfartøjer og personlige fartøjer (EUT L 1 af 4.1.2017, s. 1).
         
            (6)  Kommissionens gennemførelsesafgørelse (EU) 2019/919 af 4. juni 2019 om harmoniserede standarder for fritidsfartøjer og personlige fartøjer, der er udarbejdet til støtte for Europa-Parlamentets og Rådets direktiv 2013/53/EU (EUT L 146 af 5.6.2019, s. 106).
      
      
         
            BILAG
            I bilag I til gennemførelsesafgørelse (EU) 2019/919 foretages følgende ændringer:
            
                        1)
                     
                     
                        Punkt 18 udgår.
                     
                  
                        2)
                     
                     
                        Følgende numre tilføjes:
                        
                                    Nr.
                                 
                                 
                                    Reference for standarden
                                 
                              
                                    »32.
                                 
                                 
                                    EN ISO 10087: 2019
                                 
                              
                                     
                                 
                                 
                                    Mindre skibe — Fartøjsidentifikation — Kodningssystem
                                 
                              
                                    33.
                                 
                                 
                                    EN ISO 12215-5:2019
                                 
                              
                                     
                                 
                                 
                                    Mindre skibe — Skrogkonstruktion og materialedimensionering — Del 5: Dimensionerende tryk for enkeltskrog, dimensionerende spændinger og bestemmelse af dimensioner«